Yield Curve ปรับตัวลงแรงด้วยแรงซื้อจากต่างชาติ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....สมาคมตลาดตราสารหนี้ไทย
ภาวะตลาดตราสารหนี้ (27 ก.ย.–1 ต.ค. 2553) มีมูลค่าการซื้อขายรวมทั้งสิ้น 3,180,081.78 ล้านบาท หรือเฉลี่ยต่อวันอยู่ที่ 636,016.36 ล้านบาท ทั้งนี้จากข้อมูลตลอดทั้งสัปดาห์พบว่ามูลค่าการซื้อขายแบบ Outright ที่ 461,042.72 ล้านบาท หรือคิดเป็นร้อยละ 14.50 ของมูลค่าการซื้อขายรวม และเมื่อแยกตามประเภทของตราสารแล้วนั้น พบว่า พันธบัตรองค์กรภาครัฐ (State Agency Bond) มีปริมาณการซื้อขายเท่ากับ 356,054.75 ล้านบาท คิดเป็นสัดส่วนร้อยละ 77.23 เพิ่มขึ้นจากสัปดาห์ก่อนร้อยละ 26.93 ตามมาด้วย พันธบัตรรัฐบาล (Government Bond) มีมูลค่าการซื้อขายเท่ากับ 80,361.16 ล้านบาท คิดเป็นสัดส่วนร้อยละ 17.43 เพิ่มขึ้นจากสัปดาห์ก่อนร้อยละ 52.05 ต่อมาเป็น ตั๋วเงินคลัง (Treasury Bill) มีมูลค่าการซื้อขายเท่ากับ 18,305.69 ล้านบาท คิดเป็นสัดส่วนร้อยละ 3.97 เพิ่มขึ้นจากสัปดาห์ก่อนร้อยละ 63.30 ทางด้าน หุ้นกู้เอกชน (Corporate Bond) มีมูลค่าการซื้อขายเท่ากับ 3,689.84 ล้านบาท และ พันธบัตรรัฐวิสาหกิจ (State Owned Enterprise Bond) มีมูลค่าการซื้อขายเท่ากับ 1,154.00 ล้านบาท
สำหรับตราสารหนี้ที่มีปริมาณการซื้อขายแบบ Outright สูงสุดเป็นสามอันดับแรก ในส่วนของ พันธบัตรรัฐบาล คือ รุ่น LB145B, LB155A และ LB196A มีมูลค่าการซื้อขายในแต่ละรุ่นเท่ากับ 21,116.94 ล้านบาท 9,327.75 ล้านบาท และ 8,955.94 ล้านบาท ตามลำดับ ส่วนพันธบัตรรัฐวิสาหกิจและพันธบัตรองค์กรภาครัฐ คือ พันธบัตรธนาคารแห่งประเทศไทย รุ่น CB10O18A, CB10O19A และ CB10O05A มูลค่า 89,478.02 ล้านบาท 72,270.97 ล้านบาท และ 27,014.51 ล้านบาท ตามลำดับ 
สำหรับ หุ้นกู้ภาคเอกชน มีหุ้นกู้ของบริษัท เบอร์ลี่ ยุคเกอร์ (BJC157A (A+)) มูลค่าการซื้อขาย 1,592.18 ล้านบาท หุ้นกู้ของธนาคารกรุงศรีอยุธยา (BAY113A (AA) มูลค่าการซื้อขาย 258.66 ล้านบาท และหุ้นกู้ของบริษัท บัตรกรุงไทย (KTC113A (BBB+)) มูลค่าการซื้อขาย 212.12 ล้านบาท 
การเคลื่อนไหวของอัตราผลตอบแทนพันธบัตรรัฐบาล ปรับตัวลดลงค่อนข้างแรง โดย พันธบัตรอายุคงเหลือ 16 เดือน อัตราผลตอบแทนปรับตัวเพิ่มขึ้นประมาณ +1 bp. พันธบัตรระยะสั้นอายุ 13 ปี อัตราผลตอบแทนปรับตัวลดลงอยู่ระหว่าง 2 ถึง 9 bp. สำหรับพันธบัตรระยะกลาง 510 ปี อัตราผลตอบแทนปรับตัวลดลงอยู่ระหว่าง 12 ถึง 23 bp. และระยะยาวมากกว่า 10 ปี อัตราผลตอบแทนปรับตัวลดลงอยู่ระหว่าง 9 ถึง 11 bp.